text: Bizdə normal idarəçilik, ədalətli məhkəmə, mütəşəkkil cəmiyyət olsa Azərbaycan bütün ölkələrdən gözəldir. Mən vətənimi heç bir ölkəyə dəyişmərəm hansısa axmaq məmura və ya sosial problemlərə görə. Heç vaxt ölkəni tərk etmək, ölkəyə nifrət etmək, məyus olmaq, həvəsdən düşmək fikrinə düşməyin. Başqa ölkələrə baxıb həsəd aparınca ordakı düşüncəni, inkişafı, yenilikləri biz gətirməliyik bu məmləkətə. Yenə deyirəm hakimiyyət, sistem 10 milyonluq kütlənin qarşısında bir nöqtədir. Qoyun kütləni bir çoban da idarə edir. Amma cəmiyyət özü oyaq və tələbkar olmalıdır. Qorxaq, məyus və həvəssiz olmamalıyıq. Bu ölkə gözəldir. Norveçli, isveçli, danimarkalı, yapon, amerikalı, kanadalı, fransız, koreyalı və ya alman niyə başqa ölkədə yaşasın ki? Onlar öz ölkələrində xoşbəxt və firavan yaşayırlar də. Nəyə görə? Çünki onların beyni inkişaf edib. Bizdə amma cəmiyyət müxtəlif qruplara bölünüb hərəsi bir qəzəl oxuyur!